SQ เด้ง 3% โบรกฯ แนะซื้อ ชูเป้า 4.25 บ.
SQ เด้ง 3% ล่าสุด ณ เวลา 10.32 น. อยู่ที่ 4.12 บาท บวก 0.12 บาท หรือ 3% สูงสุด 4.16 บาท ต่ำสุด 4.06 บาท ด้วยมูลค่าซื้อขาย 259.64 ล้านบาท ด้าน บล.เมย์แบงก์ กิมเอ็ง (ประเทศไทย) แนะซื้อ ชูเป้า 4.25 บาท
27 ต.ค. 2559

ผู้สื่อข่าวรายงานว่า ราคาหุ้นบริษัทสหกลอิควิปเมนท์ จำกัด (มหาชน) หรือ SQ ล่าสุด ณ เวลา  10.32 น. อยู่ที่ 4.12 บาท บวก 0.12 บาท หรือ 3.00% สูงสุด 4.16 บาท ต่ำสุด 4.06 บาท ด้วยมูลค่าซื้อขาย 259.64 ล้านบาท ขณะที่ดัชนีหุ้นไทยโดยรวมบวก 0.43 %

โดย บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำซื้อ SQ ให้ราคาเป้าหมาย 4.25 บาท โดยประเมินผลการดำเนินงานงวดปี 2559 จะมีกำไรสุทธิเติบโตสู่ระดับ 253 ล้านบาท ซึ่งจากการที่บริษัทมีปริมาณงานในมือ (Backlog) ณ สิ้นปี 2558 ที่สูงถึง 37,781 ล้านบาท สามารถรองรับรายได้ระดับ 3,000-4,000 ล้านบาทได้อีก 10-11 ปีข้างหน้า
ทั้งนี้ บริษัทมีแผนร่วมประมูลงานใหม่เพิ่มเติมอย่างต่อเนื่อง โดยได้เข้าร่วมประมูลงานปรับพื้นที่ทําลานกองถ่านหินสําหรับโรงไฟฟ้าโครงการเหมืองถ่านหินเซกอง ในประเทศลาว โดยมีมูลค่าโครงการประมาณ 1,200 ล้านบาท ซึ่งคาดว่าจะทราบผลการประมูลในช่วงเดือน พ.ย.นี้ และมีแผนที่จะร่วมประมูลงานโครงการเหมืองแม่เมาะ โครงการ 9 มูลค่าโครงการประมาณ 22,000 ล้านบาท ซึ่งจะมีการเปิดประมูลในปี 2560
อย่างไรก็ตาม SQ เป็นผู้รับเหมางานเหมืองครบวงจรรายแรกของไทย โดยครอบคลุมถึง การวางแผนงานในเหมือง การปฏิบัติงานเปิดหน้าเหมือง การให้คำปรึกษาด้านงานเหมือง และการให้เช่าและซ่อมบำรุงเครื่องจักรขนาดใหญ่ ซึ่งมีประสบการณ์ด้านการบริหารจัดการเหมืองถ่านหินแม่เมาะให้กับ EGAT กว่า 30 ปี
อนึ่ง SQ เข้าได้เข้าซื้อขายในตลาดหลักทรัพย์แห่งประเทศไทย (SET) เป็นวันแรกวานนี้ (26 ต.ค.) โดยมีราคาปิดตลาดอยู่ที่ 4 บาท จากราคา IPO 3.20 บาท บวก 0.80 บาท หรือ 25% ด้วยมูลค่าการซื้อขาย 2.97 พันล้านบาท